A budapesti rendezésű 2010-es úszó-Európa-bajnokságon a 4 × 100 méteres gyorsúszásban a magyar csapattal negyedik helyezést ért el, majd a 4 × 200 méteres gyorsúszásban a váltó első tagjaként úszott, amelyet megnyert a magyar csapat. A csapat másik három tagja mindkét versenyszámban Dara Eszter, Hosszú Katinka és Verrasztó Evelyn voltak. Egyéniben 200 méteres gyorsúszásban bronzérmet szerzett. A 2010-es rövid pályás Európa-bajnokságon 400 m gyorson első, 200 m pillangón és 200 m gyorson negyedik volt. A rövid pályás világbajnokságon a 4 × 200 méteres gyorsváltóval hetedik, 200 m gyorson 12. volt. Betegsége miatt több versenyszámban nem indult el.